Ալյոնա Պետրովսկայա

Ալյոնա Պետրովսկայա (, իրական անունը՝ Ելենա Յուրևնա Պետրովսկայա, (), ), ռուս ժողովրդական և էստրադային երգչուհի։ 2007-2013 թվականներին եղել է Ելենա Վաենգայի կոլեկտիվի բեք վոկալիստը։ «Գլխավոր բեմ» հեռուստատեսային մրցույթի եզրափակիչ փուլի մասնակից։

Կենսագրություն 
Ալյոնա Պետրովսկայան ծնվել է 1981 թվականի սեպտեմբերի 30-ին Մոգիլյովում (Բելառուս)։ Մայրը մանկապարտեզում մանկավարժ է եղել, հայրը՝ հին ժամացույցների վերականգնող։ 1997 թվականին Ալյոնան ընդունվել է երաժշտական-երգչախմբային թեքումով հանրակրթական դպրոց։ 1997 թվականին ընդունվել է «Ն. Ռիմսկի-Կորսակովի անվան Մոգիլևսկի ԳՄԿ» երաժշտական ուսումնարան՝ բայանի դասարան: Ինչպես պնդում է Ալյոնան, 1999 թվականին Մոգիլև քաղաքում անցկացվող «Ոսկե շլյագեր» ամենամյա փառատոնում Լյուդմիլա Զիկինան լսել է Ալյոնային և ասել. «Աղջի՛կ, դու ձայնի գեղեցիկ տեմբր ունես, դու պետք է երգես»: 2001 թվականին Ալյոնան ընդունվել է Սանկտ Պետերբուրգի մշակույթի և արվեստի պետական ինստիտուտի ռուսական ժողովրդական երգարվեստի ամբիոն, որն ավարտել է 2006 թվականին։

2007 թվականին Ելենա Վաենգան որպես բեք վոկալիստ իր կոլեկտիվում ընդունել է Ալյոնային։ 2007-2013 թվականներին Ալյոնան Ելենա Վաենգայի հետ շրջել է Ռուսաստանում և արտասահմանում։ Ելենա Վաենգան մի անգամ խոստովանել է, որ սովորել է ժողովրդական երգեր կատարել հենց Պետրովսկայայի մոտ։ Ելենա Վաենգայի համերգներին Ալյոնան բազմիցս սոլո կատարել է ժողովրդական երգեր, հանդես է եկել նաև այլ համերգներում։ 2013 թվականի դեկտեմբերին Ալյոնան լքել է Ելենա Վաենգայի կոլեկտիվը և սկսել իր անհատական կարիերան։

Ապրում և աշխատում է Սանկտ Պետերբուրգում։ Ալյոնա Պետրովսկայան ռուսական «Սկոմորոխի» կամերային ժողովրդական նվագախմբի և Գրադ քառյակի մենակատարն է։ 2009 թվականից Լենինգրադի ռազմական շրջանի երգի և պարի անսամբլի մենակատար է։

Ստեղծագործություն 

Ալյոնան կատարում է ժողովրդական, ավանդական, ժամանակակից, բանահյուսական, քնարական երգեր, ինչպիսիք են՝ «Հոսում է Վոլգա գետը», քաղաքային ռոմանս, ինչպես նաև խորհրդային կոմպոզիտորների և ժամանակակից հեղինակների երգեր։ Ալյոնայի համերգների երաժշտական նվագակացության համար օգտագործվում են ինչպես ավանդական ժողովրդական և նվագախմբային երաժշտական գործիքներ (բալալայկա, բայան, ջութակներ, կոնտրաբաս և այլն), այնպես էլ ժամանակակից գործիքներ (կիթառ, ստեղնաշարային գործիքներ, հարվածային գործիքներ, բաս)։

2009 թվականին Սանկտ Պետերբուրգի Ա. Ռայկինի անվան էստրադայի թատրոնում տեղի է ունեցել Ալյոնա Պետրովսկայայի առաջին մենահամերգը, սյս տարվանից սկսած Ալյոնան ամեն տարի մենահամերգներ է անցկացրել Սանկտ Պետերբուրգում, բազմիցս մասնակցել է երգի միջազգային փառատոների, ինչպիսիք են «Սլավյանսկի բազարը» (2013, 2014, 2015, 2016)։ «Ռոմանսի գարուն», «Ռոմանսի տոն», «Հաղթանակի տոն», «Երգի տոն»։ Այդ միջազգային փառատոնի «Հանդիսատեսի համակրանք» մրցանակի դափնեկիր է (ըստ հանդիսատեսի հարցման արդյունքների)։ Ալյոնայի կատարմամբ երգերը հնչել են ինչպես հեռուստատեսությամբ, այդ համերգների հեռարձակումներում, երկրի առաջատար ռադիոկայաններում, մեծ թվով թեմատիկ CD և DVD հավաքածուների մեջ։ Հենց Ալյոնա Պետրովսկայան է 2012 թվականին «Սլավյանսկի բազար» փառատոնում դարձել Յուրի Բալաջարովի «Мама говорила» երգի առաջին կատարողը։

2013 թվականին Ալյոնան հաղթել է Կոմսոմոլսկայա Պրավդա ռադիոյի Ալյոնա Ապինայի երաժշտական մրցույթի 17-րդ փուլում՝ «Սերյոժկա» երգով (Ս. Կովալևայի բանաստեղծությամբ, Ս. Բելոգոլովի երաժշտությամբ)։ «Սերյոժկա» և «Փոթորկում է բուքը» երգերը մասնակցել են «Նախագծի հաղթողների ամանորյա հիթ-շքերթ 2013» -ին Կոմսոմոլսկայա պրավդա ռադիոյով և հեռարձակվել է այդ ռադիոյով։

Ալյոնային դուր է գալիս գտնել մոռացված հին սլավոնական ժողովրդական երգեր և ներկայացնել դրանք հանրությանը։ 2013 թվականի դեկտեմբերին «Երեկոյան Ուրգան» ծրագրում Ելենա Վանգեայի հետ դուետով երգել է «Կալուգայի հարսանեկան»։ 2014 թվականի փետրվարին Սանկտ Պետերբուրգում Ա. Ռայկինի անվան էստրադային թատրոնում տեղի է ունեցել երգչուհու առաջին սոլո ալբոմի շնորհանդեսը։ 2015 թվականի մայիսին մասնակցել է Սանկտ Պետերբուրգի Դվորցովա հրապարակում կազմակերպված տոնական համերգին, որը նվիրված է եղել «Հաղթանակի 70-ամյակին»։ 2015 թվականին Ելենա Վաենգայի հետ զուգերգ է ձայնագրել ժողովրդական «А кто двару» երգը, որը ներառվել է «New» ալբոմում։ 2015 թվականի վերջին ալբոմը հայտնվել է ռուսական հիթ-շքերթների թոփ-10-ում։

2015 թվականին մասնակցել է «Գլխավոր բեմ» հեռուստատեսային մրցույթին (երկրորդ եթերաշրջան), դուրս եկել եզրափակիչ, սուպերեզրափակիչ, մասնակցել է Կրեմլի պետական պալատում (2015 թվականի դեկտեմբերի 21ճին) կայացած եզրափակիչ գալա համերգին։

Ստեղծագործության գնահատում 
Երաժշտական իրադարձությունները լուսաբանող մամուլը Ալյոնա Պետրովսկայային անվանում է Լիդիա Ռուսլանովայի, Մարիա Մորդասովայի և Աննա Գերմանի էստրադային ավանդույթների շարունակող, նրան համարում է ռուս ժողովրդական երգչուհի Լյուդմիլա Զիկինայի «ուղիղ ժառանգորդ», գրում է, որ նա «ժառանգել է երգեցողության անգնահատելի, անկեղծ, թափանցող ժողովրդական ձևը, գլխավորի մասին պարզ խոսքերով ասելու ունակություն, ինչը պոկում է հանդիսատեսի հոգին…»:

Երաժշտական փորձագետ և քննադատ Ալեքսեյ Մաժաևը կարծում է, որ Ալյոնան մասնագիտորեն տիրապետում է ավանդական «ժողովրդական» երգեցողության ձևին և միաժանակ փորձեր է կատարում ժողովրդական երգի ոճաբանության ընդլայնման հետ՝ համարելով, որ այն պետք է երգել ոչ այնպես, ինչպես 16-րդ դարում, բայց դրանք անցկացնում է շատ խնամքով՝ թույլ չտալով կտրուկ, ավանգարդային կամ այլընտրանքային քննարկումներ։

Աղբյուրներ

Ծանոթագրություններ

Արտաքին հղումներ 
 
 
 
 
  Телеканал — «LIFE 78» (3 марта 2016) — запись телепрограммы.

Ռուս երգիչներ